მიურიციშ ერუანული პარკი

მიურიციშს ერუანული პარკი (გერმ. Müritz-Nationalpark) — ერუანული პარკი გერმანიას, მეკლენბურგ-წიმი პომერანიაშ კუნთხუშ ობჟათეშე, ბერლინიშ დო როსტოკიშ შქას. იფაჩუ მიურიციშ ტობაშ წყარპიჯწკმჷა. პარკიქ 1990 წანას დირსხუ დო თიში ფართობი 318 კმ² რე. ნოღა ვარენიშ გოხოლუას, მიურიცზეუმს, ვიზიტორეფს შეულებუნა ინფორმაცია მიღან ერუანულ პარკშე. გეოგრაფია ერუანული პარკი ჟირ ზოხო ნორთო ირთუ — მიურცო დო სერაჰნო. მაართა, უმოსი დიდინორთი იფაჩუ მიურიციშ ტობაშ ბჟაეიოლ წყარპიჯიშე ნოღა ნოიშტერლიცაშახ. მაჷირა, უმოსი მორჩილი ნორთი ნოიშტერლიციშ ბჟაეიოლშე იდვალუადუ. ლანდშაფტიშო დჷმახასიათაფალი რე ოთებუეფი მორენეფი, გჷნორჩხილი რზენეფით. ტერიტორიაშ 65% ტყათ რე ფორილი, 12% - ტობეფით, დოსქილადირი ნორთი - ჭყენჭყეფს დო წყარინორინუეფს უკებჷ. მიურციშ ტობაშ ფართობი 118 კმ² რე, ერუანული პარკიშ ნორთი თიში ხვალე ბჟაეიოლი წყარპიჯი რე. ფლორა დო ფაუნა ერუანულ პარკის გოფაჩილ ჩხოლარეფს შქას რე ირემი, წერო, ჩეკუდელა არწი დო ეგრეტი დო თ. უ. შილებე ირაგადუას, ნამჷ-და ერუანული პარკიშ ორთა ხეუმუთხუმუ რე. მიარეთ რე გოფაჩილი ღვია (Juniperus). თაშნეშე ქოძირით გერმანიაშ ერუანული პარკეფიშ ერკებული რესურსეფი ინტერნეტის http://www.nationalpark-mueritz.de Archived 2010-02-17 ვებ-ხასჷლას Wayback Machine. სქოლიო